שמואל רוזנמן

שמואל רוזנמן הוא מחנך ישראלי, מייסד שותף ויו"ר מצעד החיים הבינלאומי, מרצה במרכז האקדמי שערי מדע ומשפט בהוד השרון. מרצה בעבר במחלקה הבינתחומית למדעי החברה באוניברסיטת בר-אילן, ולשעבר מנכ"ל קופת חולים לאומית.

== ביוגרפיה ==
רוזנמן נולד בישראל וגדל במושב חמ"ד. אמו של רוזנמן עלתה לארץ ישראל ב-1933 מפולין ואביו עלה מרומניה במהלך מלחמת העולם השנייה, לאחר שרוב משפחתו נרצחה בשואה.<ref name="neveragain"> [https://www.jpost.com/features/in-thespotlight/never-again-and-again-and-again-99806 "Never again... and again... and again", The Jerusalem Post]</ref><ref name="vanguards">[https://www.jpost.com/diaspora/vanguards-of-the-march-of-the-living-588420 Vanguards of the March of the Living", The Jerusalem Post"]</ref>

רוזנמן למד חינוך וגאוגרפיה באוניברסיטה וקיבל תואר ראשון בשני תחומים אלו. החל מ-1972 ועד 1977 היה שליח של הסוכנות היהודית באלטונה, פנסילבניה.<ref>[https://in.marketscreener.com/insider/SHMUEL-ROSENMAN-A2Q6TS/ "Shmuel Rosenman : Positions, Relations and Network - MarketScreener"]</ref> קיבל תואר דוקטור מאוניברסיטת מדינת פנסילבניה בניהול חינוכי בשנת 1977. 

במהלך שנות ה-80, כאשר עבד במחלקת החינוך של עיריית תל אביב-יפו וצפה בסרט התיעודי בן תשע השעות "שואה" של הבמאי קלוד לנצמן, חייו של רוזנמן קיבלו תפנית משמעותית. באחד מראיונותיו, סיפר שהיה עד לשיחה בין תלמידים, בה נאמר שיש רק פרק אחד על השואה, אשר נלמד כעוד פרק בהיסטוריה. מכיוון שמספר הניצולים נמצא בירידה, בקרוב לא יישארו ניצולים לספר את סיפורם.<ref name="neveragain" /> רוזנמן החליט שיש לשלב דיון רציני על השואה במערכת החינוך, ומאז הוא מקדיש את חייו לחינוך ולזיכרון השואה.<ref name="vanguards"/>

בשנים 1997–2003 שימש מנכ"ל קופת חולים לאומית.

=== מצעד החיים ===
אברהם הירשזון, עו"ד ברוך אדלר ורוזנמן חיפשו אחר אירוע משמעותי המייצג את תוכניתם, להעביר חוויה רגשית וחינוכית של השואה לצעירים יהודים. לאחר שבחנו אפשרויות שונות, החליטו שארגון מצעד מאושוויץ לבירקנאו יהיה הבחירה המושלמת. הסופר והעיתונאי מאיר עוזיאל הציע את השם "מצעד החיים" כניגוד לצעדות המוות שהיו אופייניות בסוף מלחמת העולם השנייה.

מצעד החיים נוסד בשנת 1988, בהובלתם של הירשזון, רוזנמן ואדלר.ref name="neveragain" /><ref name="vanguards"/> במצעד הראשון השתתפו 1,500 צעירים יהודים, מחציתם מישראל והשאר ממדינות אחרות. מאז, הצעדה משכה אוכלוסייה מגוונת יותר, כולל מספר רב של צעירים לא-יהודים מפולין ומאוסטריה.<ref name="jpostinterview">[https://www.jpost.com/diaspora/article-738727 "The International March of the Living's 35th anniversary - interview", The Jerusalem Post]</ref> מאז הקמתה, כמעט 300,000 משתתפים – כולל מנהיגי עולם, מחנכים, ניצולי השואה וסטודנטים – לקחו חלק בתוכנית.<ref name="jpostinterview"/>
<ref>[https://www.jpost.com/opinion/the-importance-of-the-march-of-the-living-analysis-678535 "The importance of the March of the Living - analysis", The Jerusalem Post]</ref>

רוזנמן מוכר במיוחד בביקורתו על דברי שנאה והתנהגות אנטישמית. במאי 2023, במאמר לציון 90 שנה מאז שריפת ספרים על ידי המשטר הנאצי בגרמניה, רוזנמן כתב כי "פלטפורמות מקוונות הן המדורות החדשות", כאשר דיבר על עלייה באנטישמיות ודברי שנאה. הוא ציין כי "חיוני שנשאר ערניים במאבקנו נגד דברי שנאה ואפליה, ונפעל לקידום תרבות של הכלה וגיוון."<ref>[https://uk.news.yahoo.com/nazi-book-burnings-taught-us-143605919.html "Nazi book burnings have taught us to fight against attempts to silence minorities 90 years later", Yahoo News]</ref> לאחר ירי בשני אנשים מחוץ לבית כנסת ביום כיפור בגרמניה ב-2019, אמר רוזנמן כי "אירופה כולה [צריכה] להתעורר ולהכיר בכך שהיא לא עושה מספיק כדי למגר את האנטישמיות."<ref>[https://www.jpost.com/diaspora/leaders-condemn-yom-kippur-terrorist-attack-near-german-synagogue-604093 "World reacts to German attack: Like darkest periods of Jewish history", The Jerusalem Post]</ref>

בשנת 2019, רוזנמן, יחד עם נשיא מצעד החיים, פיליס גרינברג היידמן, נכלל ברשימת 50 היהודים המשפיעים ביותר של השנה של העיתון "ג'רוזלם פוסט".<ref>[https://www.jpost.com//50-Influencers-2019 "50 Influencers", The Jerusalem Post]</ref> באותה שנה, העיתון "מעריב" פרסם כתבה על מעורבותם של ברוך אדלר ורוזנמן במצעד החיים במהלך 31 השנים הקודמות. מעריב ציין כי השניים צועדים בראש המשלחת מדי שנה מאז החל המצעד ב-1988.

בתגובה למתקפה חמאס על ישראל ב-7 באוקטובר 2023, שבה נרצחו כ-1,200 ישראלים, התייחס רוזנמן לדמיון לאירועי השואה וציין כי "נחרדנו מהסיפורים המזעזעים מישראל וקיבלנו תזכורת לכך שלשנאת יהודים אין תאריך תפוגה. השנאה משנה את צורתה, אבל המניע שלה זהה - השמדת העם היהודי".<ref>[https://www.motl.org/president-herzog-hosts-march-of-the-living-representatives-and-kindertransport-survivors/ "President Herzog hosts March of the Living Representatives and Kindertransport survivors - International March of the Living"]</ref><ref>[https://www.israelnationalnews.com/news/384139 "Holocaust survivor and 7/10 evacuee: I won't be a refugee in my own country"]</ref>

כשדיבר על מצעד החיים הצפוי בשנת 2024, אמר רוזנמן כי "תשומת לב מיוחדת תוקדש למלחמה באנטישמיות, בדגש על זוועות ה-7 באוקטובר. כעת אנו רואים את הדמיון בין השואה למה שקרה באוקטובר."<ref>[https://www.jpost.com/diaspora/antisemitism/article-783589 "President's Residence marks 85th anniversary of Kindertransport"]</ref>

== הערות שוליים ==

קטגוריה:אנשי חינוך ישראלים
קטגוריה:סגל המרכז האקדמי שערי מדע ומשפט
קטגוריה:מנכ"לים ישראלים
קטגוריה:זיכרון השואה בישראל
קטגוריה:חמ"ד (מושב): אישים